CELEX: 62016TN0151
Language: da
Date: 2016-04-12 00:00:00
Title: Sag T-151/16: Sag anlagt den 12. april 2016 — NC mod Kommissionen

1.8.2016   
            
            
               DA
            
            
               Den Europæiske Unions Tidende
            
            
               C 279/29
            
         Sag anlagt den 12. april 2016 — NC mod Kommissionen
   (Sag T-151/16)
   (2016/C 279/43)
   Processprog: engelsk
   
      Parter
   
   
      Sagsøger: NC (ved barristers J. Killick og G. Forwood samt advokaterne C. Van Haute og A. Bernard)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 28. januar 2016 om at udelukke sagsøgeren fra at deltage i procedurerne for tildeling af udbudskontrakter og tilskud, der finansieres over Den Europæiske Unions almindelige budget, og om at registrere. sagsøgeren i systemet for tidlig opdagelse og udelukkelse som omhandlet i artikel 108, stk. 1, i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget (EUT 2012 L 298, s. 1), annulleres.
            
         
               —
            
            
               De begærede foranstaltninger med henblik på sagens tilrettelæggelse vedtages.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende, hvorefter Kommissionen har tilsidesat princippet om anvendelse med tilbagevirkende kraft af den mildeste straf (lex mitior), idet forordning nr. 966/2012 som ændret ved forordning nr. 2015/1929 (1) ikke blev anvendt på den anfægtede afgørelse.
            
         
               2.
            
            
               Andet anbringende, hvorefter Kommissionen har tilsidesat en væsentlig formforskrift, idet den ikke har hørt panelet og foretaget en revision af sin afgørelse som krævet i henhold til forordning nr. 966/2012 som ændret ved forordning nr. 2015/1929.
            
         
               3.
            
            
               Tredje, subsidiære, anbringende, hvorefter Kommissionen har tilsidesat proportionalitetsprincippet og artikel 133a, stk. 1, i forordning nr. 2342/2002 (2) idet den har anvendt en udelukkelse, der er uforholdsmæssig under de foreliggende omstændigheder.
            
         
               4.
            
            
               Fjerde anbringende, hvorefter Kommissionen har tilsidesat proportionalitetsprincippet og ne bis in idem-princippet for så vidt som sagsøgeren allerede er blevet udelukket for den samme adfærd.
            
         
      (1)  Europa-Parlamentets og Rådets forordning (EU, Euratom) 2015/1929 af 28.10.2015 om ændring af forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 286, s. 1).
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).